open-index/open-wikipedia-markdown huggingface dataset:
Ya̱ngam-fwuo khwi mami Naijeriya

**Ya̱ngam-fwuo khwi mami Naijeriya** fa zook ji̱ naat mbwuot tsi̱tsak Krista ma̱ng A̱musulumi ma̱ a̱byin Naijeriya a̱zafwun kikya, zang ja ku tsa neet ma̱ a̱lyia̱ 1953. A̱zafwun ka, sot á̱niettyeizat Boko Haram ji, jija yet a̱kwak a̱son ya̱ngam-fwuo khwi hu mi̱ Naijeriya, ma̱ng jat kpaat a̱byintyok Kpaa̱pyia̱ mi̱ Naijeriya.

## Ya̱fang

## A̱ka̱fwuop nta
*Arewa politicians are to blame for riots in Nigeria - OPC's chief speaks out in Germany 
* Nigeria Religious Sectarianism
William Ruto

**William Kipcircir Samoei Arap Ruto** (á̱ byin nggu 21 Zwat Swak ma̱ng Sweang 1966) yet a̱tyukwai-nfwuo-á̱niet a̱byin Kenyan wa a̱ bu a̱ yet a̱kwak a̱son a̱fwuon a̱byin Kenya wu mi̱ di̱ yong huni, neet mi̱ Zwat A̰kubunyiung a̱lyia̱ 2022. A̱zaghyi nang gu ngyet a̱kwak a̱son a̱byin wu a̱ni, nggu wa ku yet Byia̱k a̱kwak a̱son a̱byin 11 ji kyiak neet ma̱ a̱lyia̱ 2013 ba̱ng si̱ tat 2022. A̱ ku ba̱ng cucuk a̱gwomna̱ti jhyang di̱n jen ji̱ ku swak a̱ni nang: Minista Á̱lyiat A̱mali hu, Minista Khap ma̱ng Minista A̱gba̱ndang Tat-a̱pyia̱.

## Yafang
Swanta

**Swanta** (a̱lama: ) hwa yet pi̱lanet tat kyiak neet Mam hu, a̱wot ku si̱ yet a̱ngga kyai tswazwa a̱nyin a̱ byia̱ nkyang nswuan a̱ni. Shimba, á̱ mbyia̱ a̱ca̱cet nvam a̱sa̱khwot koji mi̱ Si̱stem Mam ji, Swanta hu hwa ma̱nyin nhu saai a̱ra̱ra̱k a̱sa̱khwot ma̱ a̱tai a̱byin nhu ka mi̱ Si̱stem Mam ji a̱mgba̱m. Kpa̱mkpaan ma̱ng %71 a̱tai Swanta ka yet kyai a̱sa̱khwot hwa, a̱taan a̱gi̱gak a̱za ma̱ng a̱tak Swanta ka̱ bwuak tyei swon a̱ni, a̱ca̱cet jok, ma̱ng a̱ka̱ghyui. Kap %29 a̱tai Swanta hu yet a̱byin kya ka̱ byia̱ nvam-a̱byin ma̱ng bibyin a̱ka̱wa̱tyia̱ a̱sa̱khwot a̱ni. Ngwat tektonik na na̱ shyei ma̱shonshyon a̱nshyon a̱ni, ni̱nia si̱ mat wat a̱tai Swanta hu, na̱ si̱ byia̱ a̱meang ma̱ng a̱ka̱fan, a̱ka̱fan ndong, ma̱ng a̱tyiri̱m a̱byin. A̱ra̱ra̱k a̱cyian nta wu wa ghwut ma̱ng kyai magi̱net ku mat a̱kungkurung-magi̱net Swanta hu, si̱ ku vwuong Swanta hu a̱ka̱tuk ngwun mam wu. 

## Ya̱fang
Rosh HaShanah

**Rosh HaShanah** (, , lyuut ca̱caat: "a̱pyia̱ a̱lyia̱ ka") wa yet A̱lyia̱ A̱fai A̱yahuda ka. A̱lyoot ka nang Kpa̱m A̱lyiat A̱gwaza ngyei fwung huni a̱ni, kikya yet **Yom Teruah** (, ), lyuut ca̱caat: "a̱tuk tyei nkun ku tyiap". Nggu wa yet a̱son ka da̱ A̱ca̱cet Á̱za̱za̱rak Mmam (, ; "Mmam A̱wun") A̱yahuda, ma̱nang á̱ ku lyuut di̱ kwaa̱mbwat Li̱vitikut 23:23–25, ba̱ nyia̱ di̱n jen a̱won/ntsa a̱vwuoshyim di̱ fam A̱kungkurung-á̱kum A̱za Swanta hu. Rosh HaShanah wa ntsa a̱cak mmam swak jhyi swat ghyang ka̱ tyiai ma̱ng Yom Kippur, mbeang a̱tsan á̱za̱za̱rak nsong a̱vwuoshyim ma̱ a̱di̱di̱t ba̱ keang Sukkot ba̱ si̱ ba̱ng si̱ tat Shemini Atzeret a̱ni.

## Ya̱fang

## A̱ka̱fwuop nta

* Torah Content on Rosh Hashana – Á̱tutumyiam lyuut, a̱nwuat & ghwughwu a̱guguut, Jén, ma̱ng Lyip tazwa Rosh HaShana (di̱n Shong)
* Marking the New Year From the Yad Vashem's Collections – Online exhibition on the celebration of Rosh Hashanah and Yom Kippur before, during, and after the Holocaust
* Rosh Hashanah Prayers by Chazzanim – an audio, video and printed guide to the Rosh Hashanah prayers
Giorgia Meloni

**Giorgia Meloni** (; á̱ byin nggu a̱tuk 15 Zwat Jhyiung 1977) yet a̱tyukwai-nfwuo-á̱niet ma̱ng a̱tyukwok-nkhang Italiya wa. A̱ ku yet memba Tutu Byiá̱k wa mi̱ Italiya kyiak neet ma̱ a̱lyia̱ 2006, a̱wot a̱ ku yet a̱kwak-a̱son sot kwai-nfwuo-á̱niet Á̱na̱nyiuk-a̱sam Italiya ji (FdI) neet ma̱ a̱lyia̱ 2014, a̱wot a̱ ku yet a̱kwak a̱son *European Conservatives and Reformists Party* neet ma̱ a̱lyia̱ 2020.

## A̱ka̱fwuop nta
*
Á̱ka̱tuk nyia̱ 11 Zwat A̱kubunyiung 2001

Á̱ka̱tuk nyia̱ **11 Zwat A̱kubunyiung 2001** wu á̱ ka ngyei **9/11** ma̱ tai a̱ni, ku yet á̱ka̱tuk nyia̱ a̱naai wa nang sot á̱niet ji̱ tyei á̱ghyang á̱niet a̱wun mi̱ vam nang á̱ ngyei al-Qaeda a̱ni ku khwom á̱ sak ji̱ si̱ kin doot ma̱ng á̱niet Muná̱pyia̱ Sí̱tet ba ndyo a̱ni. Ma̱ a̱tsotson A̱tuk Ta̱lata, 11 Zwat A̱kubunyiung 2001, á̱niet tyei á̱niet a̱wun mi̱ vam swak ma̱ng a̱kubunyiung a̱bya si̱ doot ba̱ si̱ ya̱weap a̱ka̱man-tswam a̱bwuang a̱naai na̱ ku doot a̱cyet neet mi̱ fam a̱za-a̱tyin M.S. hu na̱ naat ma̱ a̱keang California a̱ni. Á̱niet-ya̱weap ba si̱ luk a̱ka̱man-tswam a̱feang a̱son na ma̱ a̱ka̱sa-tazwa a̱ka̱hyaai A̱cyian Kaswuo Swanta na mi̱ New York City, a̱wot ba̱ si̱ luk a̱man-tswam a̱tat ka mi̱ nok Pentagon hu (tyantung a̱khwot á̱kwop Amerika ji) ma̱ a̱keang Arlington, Virginia. A̱man-tswam a̱naai ka á̱ ku fa ka̱ na luk mi̱ nok a̱gwomna̱ti mundundung ghyang (ku *US Capitol* ku *White House*) ma̱ a̱keang Washington, D.C., si̱ luk a̱kwa mi̱ kyai ghyang ma̱nang a̱yaapasi̱nja ba ku tyia̱ zat a̱ni. Á̱ka̱tuk nyia̱ wuni a̱ ku hyaai kpa̱mkpaan ma̱ng á̱niet 3,000 si̱ fuut swanta hu ku doot di̱ nyia̱ zwang ma̱ng tyei á̱niet a̱wun mi̱ vam.

## Ya̱fang

## A̱ka̱fwuop nta
* National Commission on Terrorist Attacks Upon the United States *Official commission website* (di̱n Shong)
* Lyulyoot á̱niet ba̱ ku kwi a̱ni (di̱n Shong)
* September 11, 2001, Documentary Project from the U.S. Library of Congress, *Memory.loc.gov* (di̱n Shong)
* September 11, 2001, Web Archive from the U.S. Library of Congress, *Minerva* (di̱n Shong)
* National Security Archive (di̱n Shong)
* September 11 Digital Archive: Saving the Histories of September 11, 2001, from the *Center for History and New Media* and the *American Social History Project/Center for Media and Learning* (di̱n Shong)
* DoD: Khalid Sheikh Mohammed Verbatim Transcript of Combatant Status Review Tribunal Hearing for ISN 10024, neet mi̱ Wikisource (di̱n Shong)
*The 9/11 Legacies Project, *Oriental Institute, Czech Academy of Sciences, Prague* (di̱n Shong)
*9/11 at 20: A Week of Reflection , *Responsible Statecraft, The Quincy Institute*(di̱n Shong) 
* CNN.com (di̱n Shong)
Joseph Nanven Garba

**Joseph Nanven Garba** (17 Zwat A̱natat 1943 – 1 Zwat A̱taa 2002) ku yet jenera, a̱tyulyen-a̱lyiat, ma̱ng a̱tyukwai-nfwuo-á̱niet a̱byin Naijeriya wa a̱ ku yet a̱kwak a̱son (presiden) A̱tung Konyan di̱ Muná̱pyia̱ Bibyin Swanta ka kyiak neet ma̱ a̱lyia̱ 1989 ba̱ng si̱ tat a̱lyia̱ 1990.

## A̱ka̱fwuop nta
Anthony Enahoro

**Anthony Eromosele Enahoro** (22 Zwat A̱natat 1923 – 15 Zwat Swak ma̱ng Sweang 2010) ku yet a̱tyonyiung mami á̱niet ba̱ ku tsa fuut cat sa̱t a̱byin Naijeriya mbwak á̱nietba̱ngtyok nta ba, a̱ si̱ yet a̱tyonyiung mami mba ba̱ ku tsa cat a̱byin ka ka̱ yet a̱byin di̱mokrasi kya a̱ni. Nggu wa ku yet a̱ni̱nap nggwon wu mami mman swak á̱ ku byin ma̱ a̱keang Uromi mi̱ Si̱tet A̱do ma̱nini mi̱ Naijeriya. Á̱nietmbyin nggu ba̱ ku neet mi̱ nwap Ishan a̱ni, bibya ku yet Anastasius Okotako Enahoro (1900–1968) ma̱ng Fidelia Victoria Inibokun (1906–1969) nang a̱lyoot ma mbyin nggu kya yet Ogbidi Okojie. Enahoro ku nyia̱ ta̱m a̱ si̱ labeang ma̱ng a̱nhu nang a̱tyutsot-nkhang, a̱tyukwai-nfwuo-á̱niet, a̱khwo-a̱gwomna̱ti ma̱ng a̱tyufuut cat di̱mokrasi. A̱ ku shyia̱ tat-a̱pyia̱ hu ma̱ A̱lifang A̱gwomna̱ti mi̱ Uromi, A̱lifang A̱gwomna̱ti mi̱ Owo ma̱ng King's College mi̱ Legwot, Enahoro si̱ bai yet a̱tyujhyuk pepa-nkhang Nnamdi Azikiwe nang á̱ ku ngyei *Southern Nigerian Defender* a̱ni mi̱ Ibadan, ma̱ a̱lyia̱ 1944 ma̱nang gu ku yet ndyia̱ 21 nia a̱ni, mat a̱nia wa, a̱ si̱ ka ngyet a̱tyu a̱byin Naijeriya a̱ swak ma̱ng fi̱ng a̱ yet a̱tyujhyuk nkhang a̱ni kyiak neet di̱n jen a̱ja ba̱ng si̱ tat ma̱nini. A̱ si̱ bai yet a̱tyujhyuk *Zik's Comet* mi̱ Ka̱na̱u, ma̱ a̱lyia̱ 1945–49, a̱tyujhyuk a̱meang *West African Pilot* mi̱ Legwot, ma̱ng a̱gwak-jhyuk *Morning Star* kyiak neet ma̱ a̱lyia̱ 1950 ba̱ng si̱ tat a̱lyia̱ 1953.

## A̱ya̱fang

## A̱ka̱fwuop nta
* Anthony Enahoro: A Grim Vindication (di̱n Shong)
* Ron Christenson (ed.), ''Anthony Enahoro: Political Trials in History: From Antiquity to the Present'', Transaction Publishers, 1991 (di̱n Shong)
Henry Adefokpe

**Henry Edmund Olufemi Adefokpe** (15 Zwat Tsat 1926 &ndash; 11 Zwat Tsat 2012) ku yet mejo-jenera wa ma̱ng A̱khwot Á̱kwop A̱byin Naijeriya a̱ ku nyia̱ ta̱m nang Minista Á̱lyiat-nta Naijeriya a̱ si̱ ba̱ yet memba Komiti Oli̱mpik Bibyin Swanta kyiak neet ma̱ a̱lyia̱ 1985 ba̱ng si̱ tat a̱lyia̱ 2006 a̱ si̱ ka yet memba-cyin Komiti Oli̱mpik Bibyin Swanta neet ma̱ a̱lyia̱ 2007.

## Ya̱fang

## A̱ka̱fwuop nta
* IOC member profile (di̱n Shong)
Ojo Maduekwe

Cif **Ojo Maduekwe** (6 Zwat Tswuon 1945 – 29 Zwat A̱taa 2016) ku yet a̱tyukwai-nfwuo-á̱niet Naijeriya wa a̱ ku yet a̱tyokum-a̱cyi a̱ni, neet Ohafia, Si̱tet Abya.

## Shyicet a̱son ma̱ng tat-a̱pyia̱
A̱ ku shyia̱ tat-a̱pyia̱ hu mi̱ Yunuvasi̱ti Naijeriya, Nsukka a̱ si̱ tyak fang hu ma̱ng digi̱ri mi̱ fak-a̱lyiat ma̱ a̱lyia̱ 1972.

## A̱kariya kwai-nfwuo-á̱niet
A̱kwak a̱son a̱byin Umaru Musa Yar'Adua ti̱n nggu gu bai yet Minista Á̱lyiat-nta Naijeriya a̱tuk 26 mi̱ Zwat A̱natat a̱lyia̱ 2007. A̱ si̱ wot ofit wu mi̱ Zwat Tsat a̱lyia̱ 2010 di̱n jen ji nang A̱kwak A̱son A̱byin A̱kwonu Goodluck Jonathan ku byii̱k kabinet hu.
A̱ ku yet A̱tyulyuut A̱byin mi̱ sot kwai-nfwuo-á̱niet ji̱ ku shyia̱ di̱ ba̱ng cuk ji di̱ jen a̱ja nang á̱ ngyei Peoples Democratic Party (PDP) a̱ni. A̱ si̱ nyia̱ ta̱m nang byia̱k darekto kampen cuk a̱kwak a̱son a̱byin PDP ma̱ a̱lyia̱ 2011 a̱si̱ Goodluck/Sambo a̱ni. Á̱ si̱ ka ti̱n nggu a̱ yet *SGF*, a̱wot á̱ si̱si̱ sak nggu á̱ si̱ ti̱n a̱ghyang a̱niet da̱nian a̱bombwuon á̱lyiat nang á̱niet fam a̱tyin a̱byin Naijeriya ba ku bai ndyo tazwa nggu a̱ni.

Mama, a̱kwak a̱son a̱byin Olusegun Obasanjo ku ti̱n Maduekwe gu bai yet minista Taada ma̱ng Ci̱cen ma̱ a̱lyia̱  1999.
Ma̱ a̱lyia̱ 2001, á̱ ti̱n nggu a̱ yet Minista A̱ka̱cyet. Ma̱nang gu ni̱ nshyia̱ di̱ cuk jini a̱ni, a̱ si̱ kam á̱niet ba̱ mban nyia̱ ta̱m ma̱ng tsaaí tswam, a̱wot á̱niet ba̱ nyia̱ fi̱p ma̱ng a̱di̱dam wuni si̱ ka shim nggu nyia̱ nvak na nwai yet a̱tan tat si̱ hu nang á̱niet tsaai tswam ba na nkai di̱ mi̱n a̱fi̱fa a̱ni. Bos ghyang ku mak yuut nggu Maduekwe a̱kwa mi̱ kukwaat di̱n jen ji nang gu cong da̱ a̱vwuonta̱m a̱tuk a̱ghyang di̱ tsaai tswam.

## A̱bwuk a̱lyiat
* Maduekwe ma̱ng A̱kpangcuk NDDC gbangbang, Onyema Ugochukwu, ku yet á̱na̱nyiuk-sot a̱siri bya mi̱ Yunuvasi̱ti Naijeriya, Nsukka.

## Ya̱fang
Turai Yar'Adua

**Turai Umar Musa Yar'Adua** (á̱ byin nggu a̱tuk 26 Zwat A̱natat 1957) yet a̱kyuo a̱tyokhwu Umaru Musa Yar'Adua a̱ ku yet A̱tyu ba̱ng tyokabyin a̱byin Naijeriya mbeang akhukhwuop gwomna Si̱tet Ka̱sina a̱ni.  A̱ ku yet A̱yang-a̱li A̱kwak A̱son A̱byin Naijeriya kyiak neet ma̱ a̱lyia̱ 2007 ba̱ng si̱ tat jen a̱khu a̱tyoli nggu ji a̱tuk 5 Zwat Tswuon 2010.

## Ya̱fang
Geoffrey Onyeama

**Geoffrey Jideofor Kwusike Onyeama** (byin Zwat Sweang  2, 1956) wa yet Minista Á̱lyiat-nta Naijeriya. A̱kwak a̱son a̱byin Muhammadu Buhari ku nti̱n Onyeama a̱ yet Minista Á̱lyiat-nta Naijeriya mi̱ Zwat Swak ma̱ng Jhyiung ma̱ a̱lyia̱ 2015.

## Ya̱fang
Rita Akpan

**Rita Akpan** (byin 28 Zwat A̱kubunyiung 1944) yet a̱tyutyiet Naijeriya wa a̱ ku yet Minista Á̱lyiat A̱nyiuk a̱si̱ Mundundung a̱ni di̱n jen ji nang Olusegun Obasanjo ku yet a̱kwak a̱son a̱byin tsi̱tsak Zwat A̱natat 2003 ma̱ng Zwat A̱taa 2005̈.

## Ya̱fang
Nestor Binabo

**Nestor K. Binabo** ku yet a̱tyukwai-nfwuo-á̱niet Naijeriya wa. A̱ ku yet Gwomna A̱kwonu Si̱tet Bayelsa di̱ fam a̱tak Naijeriya da̱ a̱bada̱dei njen, kyiak neet ma̱ a̱tuk 27 Zwat Jhyiung 2012 ba̱ng si̱ tat a̱tuk 14 Zwat Sweang 2012, a̱ si̱ kyiak ti̱n hu á̱ nti̱n nggu huni nang nshyia̱ A̱gwazwa hwa mami shyicet nggu. A̱ si̱ kin ngyet a̱tyulyiat A̱li A̱tung Si̱tet Bayelsa. Á̱kang á̱niet ba̱ ba̱ng a̱ka̱tandong a̱ni ku ghwup a̱kyuo Binabo, Martha, á̱ kat ndyo a̱tuk 30 Zwat A̱taa 2015 a̱wot á̱ si̱ ba̱ kai nggu a̱ ghwon a̱tuk 6 Zwat A̱natat 2015 nang á̱ ntan kurum hu ba̱ ncat a̱ni.

## Ya̱fang
Patricia Etteh

**Patricia Olubunmi Foluke Etteh** (byin a̱tuk 17 Zwat A̱ni̱nai 1953) ku yet A̱tyulyiat A̱li Á̱ghyi Naijeriya kyiak neet mi̱ Zwat A̱taa ba̱ng si̱ tat Zwat Swak 2007.

## Ya̱fang
Mansur Dan Ali

**Mansur Muhammad Dan Ali** (byin 25 Zwat A̱ni̱nai 1959) yet Bi̱rigedya Jenera wa mi̱ sot  A̱khwot Á̱kwop A̱byin Naijeriya a̱ ku fwung ta̱m hu a̱ni, a̱ si̱ ka yet Minista Cok A̱byin gbangbang nang A̱kwak a̱son a̱byin Muhammadu Buhari ku ti̱n a̱ni mi̱ Zwat Swak ma̱ng Jhyiung 2015.

## Yafang
Obi Wali

**Obi Wali** (27 Zwat Sweang 1932 – 26 Zwat Nyaai 1993) ku yet a̱tyufuut cat a̱ka̱wat a̱cyuang nnwap, a̱tyukwai-nfwuo-á̱niet, sa̱na̱to, a̱tyubyia̱lyen nkwaa̱mbwat, ma̱ng a̱tyulyen a̱lyiat a̱ neet Naijeriya wa a̱ni. Di̱ nkyang nang gu nyia̱ a̱ni, a̱ ku kwan mat a̱ka̱wat nwap Ikwerre ji a̱ si̱ tak nyia̱ ku myim á̱ lyuut nkyang tazwa á̱niet Afrika ba di̱ lilyem Afrika hwa.

## Ya̱fang

## A̱ka̱fwuop nta
*
Saad A̱buba̱ka̱t

**Muwama̱du Saad A̱buba̱ka̱t** (*Muhammadu Sa'ad Abubakar*; ), CFR (byin 24 Zwat A̱ni̱nai 1956) wa yet Suli̱tan 20 Sokoto wu. Nang Suli̱tan Sokoto, á̱ kyiak nggu nang a̱kwak a̱son Khwikpaa̱pyia̱ á̱niet fam a̱za-Naijeriya wu, fam hu nang á̱niet shi a̱swak ma̱ a̱byin ka a̱ni.

A̱buba̱ka̱t wa yet a̱ci̱t cuk tyok wu nang a̱tyia̱-a̱khwop gbangbang nggu wu, Shehu Usman Dan Fodio (1754–1817), a̱kwak a̱son A̱lifang Maliki Khwikpaa̱pyia̱ wu ma̱ng sa Sufi ji nang á̱ ngyei Ka̱di̱ri a̱ni,  ku kpaat ndyia̱ cyi sweang na̱ ku swak a̱ni.

## A̱ya̱fang

## A̱ka̱fwuop nta
* Profile: Muhammed Sa'adu Abubakar BBC News, A̱tuk Lamit, Zwat Swak ma̱ng Jhyiung 2, 2006, 10:30 GMT (di̱n Shong)
Shafi Edu

Cif **Shafi Lawal Edu** (7 Zwat Jhyiung 1911 – 8 Zwat Jhyiung 2002), ma̱ a̱di̱di̱t lyen nggu nang **S.L. Edu**, ku yet a̱tyubwuang ma̱ng a̱tyu-a̱guguut cok-nkyang Naijeriya wa a̱ ku neet Ekpe, Si̱tet Legwot a̱ni. Nggu wa ku kpaat sot *Nigerian Conservation Fund* ji, ji̱ yet sot-nta̱m ji̱ nwai yet a̱si̱ a̱gwomna̱ti a̱ni ji̱ tyei mbwak di̱ nta̱m cok-nkyang, a̱wot a̱ ku yet memba sot *World Wildlife Fund* gbangbang.

## Ya̱fang

## A̱ka̱fwuop nta
* Tom Forest, The Advance of African Capital: The Growth of Nigerian Private Enterprise, University of Virginia Press (Zwat A̱ni̱nai 1994). ISBN 0-8139-1562-7 (di̱n Shong)
Mele Kyari

**Mele Kolo Kyari** (byin 8 Zwat Jhyiung 1965) yet a̱gwak lyen-a̱byin Naijeriya wa, a̱tyulyiai a̱myia̱-a̱fan ma̱ng *Group Managing Director* (GMD) *Nigerian National Petroleum Corporation* (NNPC) a̱kpa̱k 19 wu. A̱zaghyi njen nang á̱ nti̱n nggu a̱ni a̱ bai, Kyari ku yet *Group General Manager*, *Crude Oil Marketing Division* a̱si̱ *NNPC* ma̱ng A̱ghyi A̱byin Naijeriya ba mi̱ *Organization of Petroleum Exporting Countries* (OPEC) kyiak neet ma̱ a̱lyia̱ 2018.

## Ya̱fang
Ibok Ekwe Ibas

**Ibok-Ete Ekwe Ibas** GSS AM psc+ ndc MSc (byin 27 Zwat A̱kubunyiung 1960) yet Byia̱k Adi̱mirat mi̱ A̱khwot Á̱kwop A̱sa̱khwot Naijeriya ja, a̱ yet A̱gwam Á̱nietnta̱m A̱khwot A̱kwop A̱sa̱khwot Naijeriya (*CNS*), a̱kpa̱k 22 wu, kyiak neet ma̱ a̱tuk 13 mi̱ Zwat A̱natat a̱lyia̱ 2015 ba̱ng si̱ tat a̱tuk 26 mi̱ Zwat Jhyiung a̱lyia̱ 2021 a̱ni.

## Bu nwuan
* A̱khwot Á̱kwop A̱sa̱khwot Naijeriya

## Ya̱fang

## A̱ka̱fwuop nta
Benjamin Adekunle

**Benjamin Adesanya Maja Adekunle** (26 Zwat A̱taa 1936 – 13 Zwat A̱kubunyiung 2014) ku yet Bi̱rigedya wa ma̱ng A̱khwot Á̱kwop A̱byin Naijeriya ba ma̱ng komanda di̱n jen Zwang A̱byin Naijeriya ji.

## Ya̱fang

## A̱ka̱fwuop nta

* Battle of Port Harcourt: Col. Adekunle's 3 Marine Commando Div. Deny Biafra Access To Sea, Zwat Tswuon 1968 (di̱n Shong)

* Federal Troops Attack Arochukwu, Col. Adekunle's 3 Marine Commando, Nigerian Civil War, Zwat A̱natat 1968 (di̱n Shong)
Sodiq Ajibade

**Sodiq Ajibade** (byin 13 Zwat Tswuon 1987) yet a̱tyuluk tsaai tswam Naijeriya nang á̱ ngyei *saiki̱lis* di̱n Shong wa a̱ni.

## A̱ka̱fwuop nta
Samuel Bassey

**Samuel Udo Bassey** ku yet a̱tyumuna̱pyia̱ a̱nietkaswuo Naijeriya wa, a̱ ku yet memba a̱khwukhwop sot *Nigeria Trade Union Congress* ji̱ cat nkyang na̱ shai yet si̱sak ji nang na̱ ku ndi a̱ni a̱tsan ka. Bi̱ri̱ng ma̱ng Michael Imoudu, Gogo Chu Nzeribe ma̱ng Wahab Goodluck, bibya ku yet a̱feap á̱nietfuut cat a̱shai a̱si̱ muna̱pyia̱ á̱nietkaswuo mami Naijeriya hu di̱n jen Ri̱pobi̱lik A̱son. A̱ ku yet a̱tyulyuut *Nigeria Produce Marketing Company* ma̱ng sot *Amalgamated Associated Company* ji.

## Ya̱fang
Remi Fani-Kayode

Cif **Victor Babaremilekun Adetokunboh Fani-Kayode**, QC, SAN, CON (1921–1995) ku yet a̱tyukwai-nfwuo-á̱niet Naijeriya nang á̱ ku lyen ba̱t wa a̱ni, a̱fai ma a̱gwam, a̱tyunswam-a̱byin, a̱kwak a̱son ma̱ a̱byin ka ma̱ng a̱tyufak-a̱lyiat. Á̱ ku khai nggu a̱ yet byia̱k Primiya Fam-a̱byin Jenshyung Naijeriya ji ma̱ a̱lyia̱ 1963 a̱wot a̱ si̱ ki yet a̱gba̱ndang kap nkhang fak-a̱lyiat ma̱ng kwai-nfwuo-á̱niet Naijeriya kyiak neet di̱ ngaan ce ndyia̱ 1940 na ba̱ng si̱ tat a̱lyia̱ 1995.

## Ya̱fang
Raymond Dokpesi

Cif **Raymond Anthony Aleogho Dokpesi** (25 Zwat Swak 1951 – 29 Zwat Tswuon 2023) byin Ibadan ku yet a̱gwak a̱bwuang nyinyiit shei nkhang Naijeriya wa. Á̱nietmbyin nggu ba ku neet ma̱ a̱keang Agenebode, Si̱tet A̱do. Dokpesi ku byia̱ á̱na̱nyiuk-á̱nap a̱taa. A̱ neet nwuo kyai nyinyiit shei nkhang ku mi̱ Naijeriya hu ma̱ng sot-nta̱m nggu ji nang á̱ ngyei *DAAR Communications*, a̱wot a̱ si̱si̱ kpaat a̱li ta̱li̱vishyon nang á̱ ngyei *Africa Independent Television* (AIT) a̱ni. Nggu wa ku yet a̱kpangcuk komiti naat mbwuot a̱tung a̱byin nang sot kwai-nfwuo-á̱niet *People's Democratic Party* ji ku nyia̱ a̱ni ma̱ a̱lyia̱ 2015. Mi̱ di̱ Zwat Tsat a̱lyia̱ 2020, a̱ ku cong da̱ a̱vwuo shi̱ri̱ya mat a̱lyiat byian ma̱ng a̱bat-a̱nu nang á̱ ku bat nggu ndyo a̱ni. Mi̱ Zwat Tswuon a̱lyia̱ 2020, Dokpesi si̱ yet a̱tyuswuocet Koronavirut 2019.

## Ya̱fang
Peace Uzoamaka Nnaji

**Peace Uzoamaka Nnaji** (á̱ byin 28 Zwat Swak ma̱ng Sweang 1952 mi̱ Si̱tet Inugu a̱fwun ji) yet a̱tyukwai-nfwuo-á̱niet Naijeriya wa. Á̱ ku tsa khai nggu ma̱ a̱dak sot kwai-nfwuo-á̱niet People's Democratic Party ma̱ a̱lyia̱ 2007 a̱wot a̱ si̱ shyia̱ nwuo A̱li Á̱ghyi Naijeriya ka a̱ka̱feang ma̱ a̱lyia̱ 2011.

## Ya̱fang
Aminatu Abiodun

Cif **Aminatu Abiodun** (1924-2018) ku yet Iyalode Ibadan, a̱kpa̱k 13 wu. Á̱ ku lyiat nyia̱ nggu wa yet a̱byii̱k a̱ swak ma̱ng cet a̱ni mi̱ Ibadan a̱zaghyi njen kwi nggu ka, a̱wot á̱ si̱ ta̱taat nang Abiodun ku byia̱ cet ba̱t mami sot á̱nietkhwop-á̱niet a̱gwam wu nang á̱ ngyei *Olubadan-in-Council* - a̱gwomna̱ti-a̱mali a̱byintyok ba, mbeang tsi̱tsak a̱nyiuk kaswuo ba.

A̱zaghyi njen nang gu nta̱bat ba̱ng cuk Iyalode ji, a̱ ku yet a̱tyubwuang wa. *Inside Oyo* ku tyia̱ a̱lyoot nggu ka mami á̱niet a̱fwuon ba̱ yet "a̱fwuon ba̱ swak ma̱ng cet" a̱ni mi̱ Si̱tet Oyo, bi̱ri̱ng ma̱ng Alaafin (A̱gwam) Oyo ma̱ng Lamidi Adedibu a̱ yet a̱tyuba̱ngtyok a̱ghyang mami Ibadan.

## Ya̱fang
Lola Ashiru

**Oyelola Yisa Ashiru** (byin 14 Zwat A̱taa 1955) yet a̱tyulyenghwang-a̱ka̱sa ma̱ng a̱tyukwai-nfwuo-á̱niet Naijeriya wa, a̱ ku khai nggu sa̱neto a̱ yong da̱ a̱kwonu Distrik Sa̱net Kwara ma̱ A̱tak mi̱ di̱ Sa̱net 9 hu. Nggu wa yet A̱gba̱ndang A̱kwak A̱son *Capital Projects Limited*, sot-nta̱m nok ma̱ng lyiai a̱ka̱sa, ji̱ byia̱ si̱sa mi̱ Legwot, A̱buja ma̱ng bibyin Afrika Jenshyung ghyáng.

## Ya̱fang
Josephine Anenih

**Iyom Josephine Anenih** (byin 6 Zwat A̱natat 1948) yet a̱tyufuut cat-a̱ka̱wat á̱nap wa ma̱ng a̱tyukwai-nfwuo-á̱niet Naijeriya. A̱kwak a̱son a̱byin Goodluck Jonathan ku ti̱n nggu a̱ bai a̱ yet Minista Á̱lyiat A̱nyiuk a̱tuk 6 Zwat Nyaai 2010, mi̱ di̱ jen ji̱ gu ku nyia̱ ta̱m da̱ A̱kwonu A̱kwak A̱son A̱byin a̱ni, mi̱ kabinet nggu.

## Ya̱fang
Johnson Bamidele Adewumi

**Johnson Bamidele Olawumi** yet Mejo-Jenera wa ma̱ng A̱khwot Á̱kwop A̱byin Naijeriya ma̱ng A̱gba̱ndang Darekto *National Youth Service Corps* a̱ ku cyok a̱ni.
Mi̱ da̱ a̱lyia̱ 2016, nggu wa ku yet *Coordinator, Nigerian Army Aviation*.  A̱zaghyi njen a̱kya, a̱ ku yet Darekto, *Cyber Security* ma̱ng sot *Defence Space Agency* ji, Komandan ma̱ A̱lifang Bwokntswam Ili̱kti̱rik ma̱ng Ma̱kanik A̱khwot Á̱kwop A̱byin Naijeriya.  A̱zaghyi ma̱ng jen ji á̱ nti̱n nggu gu yet *DG NYSC* wu, nggu wa ku yet *Principal Staff Officer* A̱gwam Á̱nietnta̱m A̱khwot Á̱kwop A̱byin wu, La̱fta̱nan-Jenera OA Ihejirika.

## Ya̱fang
Adeyinka Oyekan

A̱gwam **Adeyinka Oyekan II ** (30 Zwat A̱taa 1911 – 1 Zwat Tsat 2003) ku yet Oba Legwot kyiak neet ma̱ a̱lyia̱ 1965 ba̱ng si̱ tat a̱lyia̱ 2003. Da̱ nggu, a̱ ku yet a̱ka̱mbwon Oba Oyekan I wa.

## Ya̱fang

## A̱ka̱fwuop nta
*Adeyinka Oyekan's obituary
* Jet Magazine. Photo of Oyekan, 1971
Lenrie Olatokunbo Aina

**Lenrie Olatokunbo Aina** (byin 20 Zwat Swak ma̱ng Sweang 1950) yet a̱gwaktyiet Sains Tutunkwaa̱mbwat ma̱ng Nkhang wa, A̱gwak Á̱tutunkwaa̱mbwat A̱byin/A̱kwak A̱son A̱linkwaa̱mbwat A̱byin Naijeriya (NLN) A̱buja.

## References
Odigha Odigha

**Odigha Odigha** yet a̱tyutat-a̱pyia̱ Naijeriya wa, a̱gwak lyen-a̱beam ma̱ng a̱tyufuut cat a̱shai.  Nggu wa yet a̱tyukpaat Sot-nta̱m ji̱ Nwai yet a̱si̱ A̱gwomna̱ti nang á̱ ngyei *Coalition for the Environment* mi̱ Naijeriya. A̱ san za̱nang *Goldman Environmental Prize* ji ma̱ a̱lyia̱ 2003, mat nta̱m nggu na di̱ cam susop-nza Si̱tet Ki̱rosi̱riva ji neet a̱ca̱cet á̱niettyam a̱ka̱kwon.Ma̱nang *Grist News* ku tak a̱ni, a̱ ku nyia̱, "Ka̱ a kwan a si̱ tyong, a na ka nswuan a kwan a̱ghyang a̱tuk. Ka̱ a khwu di̱ kwan huni, kwan ang hu bye fwan." A̱jwaat Odigha ka, kikya ku yet á̱ cok susop-nza Ki̱rosi̱riva ji á̱ ka byi̱k susot-á̱niet mi̱ susop-nza ji si̱sak nang ku na labeang a̱ni, nang gu si̱ ta̱bat nyia̱ neet ma̱ a̱lyia̱ 1994.

## Ya̱fang
Omololu Falobi

**Omololu Falobi** (1971-Zwat Swak 5, 2006) ku yet a̱tyukwok nkhang Naijeriya wa, ma̱ng a̱tyutat-á̱niet-á̱ghyi tazwa AIDS. A̱ yet a̱nyiung mami á̱niet ba̱ ku kpaat JAAIDS ma̱ a̱lyia̱ 1997. A̱wot, á̱ si̱ tsa á̱ nwuak za̱nang *Omololu Falobi Award* ji da̱ a̱lyoot nggu ka.

## Ya̱fang

## A̱ka̱fwuop nta
* Farewell to a Fearless Advocate  2006
* https://nigeria-aids.org/
Dakpo Folorunsho Asaju

**Dakpo Folorunsho Asaju** (*Dàpọ̀ Fọ̀lọ́runṣọ Asaju*, byin 16 Zwat Swak ma̱ng Jhyiung 1961) yet a̱tyubyia̱lyen a̱ tsa a̱ yet Bishop A̱gwaklyenA̱gwaza Cot Anggi̱likan Naijeriya wu a̱ni meang, a̱wot a̱ si̱ ka yet *Vice Chancellor* gbangbang Yunuvasi̱ti Ajayi Crowther kyiak neet ma̱ a̱tuk 1 Zwat Swak 2015 ba̱ng si̱ tat a̱tuk 30 Zwat A̱kubunyiung 2020.

## Ya̱fang
Tonye Princewill

**Tonye Princewill** (byin 4 Zwat Jhyiung 1969) yet a̱tyukoot-a̱bwuang, a̱tyukwai-nfwuo-á̱niet, a̱tyunyia̱-fim ma̱ng a̱tyubeang-á̱niet Naijeriya wa a̱ ku yet a̱tyucatcuk gwomna Si̱tet Rivat mi̱ sot kwai-nfwuo-á̱niet *Labour Party* ji ma̱ a̱lyia̱ 2015 a̱wot, a̱zaghyi njen a̱kya, nggu wa ku yet a̱tyu nang sot kwai-nfwuo-á̱niet nang á̱ ku ngyei *Ation Congress* a̱ni ku ti̱n ma̱ a̱lyia̱ 2007 a̱ cat cuk gwomna si̱tet a̱ja.. Mi̱ di̱ yong huni, a̱ yet memba sot kwai-nfwuo-á̱niet *All Progressives Congress* (APC) wa. Da̱ nggu, a̱ ka ngyet nggwon A̱gwam T.J.T. Princewill wa, a̱gwam A̱byintyok Kalabari mi̱ Si̱tet Rivat, Naijeriya.

## Ya̱fang

## A̱ka̱fwuop nta
*Tonye Princewill A̱ma̱ntei Ofit 
*A̱ma̱ntei New Rivers State  (di̱n Shong)
*'76 The Movie
Imaniet Ifeajuna

**Imaniet Arinze Ifeajuna** ku **Emmanuel Arinze Ifeajuna** (1935 – 25 Zwat A̱kubunyiung 1967) ku yet mejo wa ma̱ a̱khwot a̱kwop a̱byin Naijeriya ma̱ng a̱tyufi̱ri̱p a̱junjung fi̱ri̱p. Nggu wa ku yet A̱dyundyung A̱tyu Afi̱rika ntsa wu a̱ na nkyiak medat a̱na-a̱shong mi̱ nvwuo bibyin swanta di̱n jen ji gu ku ngya-a̱ywan nyiung mi̱ Nvwuo A̱byintyokshan Bi̱ri̱ti̱n ma̱ng Komonwet a̱lyia̱ 1954 na a̱ni. Zwunzwuo ya-aywan nggu ji ma̱ng si ji swak kuzang nggu ja ku yet 6&nbsp;ft 8&nbsp;in (2.03&nbsp;m) nang gu ya a̱wot ji̱ si̱ ka nnwuo nkhang A̱byintyokshan Bi̱ri̱ti̱n na di̱n jen a̱ja.
Adebayo Adedeji

**Adebayo Adedeji** (21 Zwat Swak ma̱ng Sweang 1930 – 25 Zwat Nyaai 2018) ku yet a̱gwak lyen tung zwa wa ma̱ng a̱tyubyia̱lyen a̱ yet a̱tyu Naijeriya. A̱ ku yet a̱tyentyang a̱gwaktyiet di̱n jen nang gu ku nshyia̱ ndyia̱ 36 nia ma̱nyin, a̱wot a̱ ku si̱ yet Komishyona Mundundung Naijeriya mat Byi̱k Tung Zwa ma̱ng Nok-a̱byin kyiak neet ma̱ a̱lyia̱ 1971 ba̱ng si̱ tat a̱lyia̱ 1975. Nggu wa yet a̱tyu á̱ ku nwuak ta̱m byi̱k tung zwa ma̱ng nok-a̱byin hu, nang zwang a̱byin Naijeriya ji tyiak a̱ni. Mi̱ Zwat A̱taa 1975, á̱ si̱ ti̱n nggu gu yet *Executive Secretary* *United Nations Economic Commission for Africa* wu, a̱ si̱ ba̱ng cuk jini a̱ si̱ tat Zwat A̱natat 1991. Adedeji wa ku lyuut *Lagos Plan of Action* a̱lyia̱ 1980 hu nang susot Muná̱pyia̱ Bibyin Swanta ma̱ng *OAU* ji ku san á̱ tyia̱ di̱n ta̱m a̱ni. Ma̱nang gu bwuok a̱bai Naijeriya, a̱ si̱ ba̱ kpaat sot *African Centre for Development and Strategic Studies (ACDESS)* ji, ji̱ yet sot-nta̱m ji̱ nwai yet a̱si̱ a̱gwomna̱ti nang ta̱m nji hu nkai a̱mgba̱m vam-a̱byin Afrika hu, ji̱ si̱ nwai yet a̱si̱ ji̱ cat kpangti̱n a̱ni meang á̱ ku kpaat mat cat nvak ya-a̱son Afrika. A̱ ku san za̱nang a̱byin ji nang á̱ ngyei Komanda Ri̱pobi̱lik Mundundung (Shong: Commander of the Federal Republic).https://sunnewsonline.com/adebayo-adedeji-1930-2018/

Mi̱ Zwat Swak ma̱ng Sweang 2010, ma̱nang gu ntat ndyia̱ 80 a̱ni, a̱ si̱ fwung a̱mgba̱m nta̱m na̱ na nkyiak nggu a̱zaghyi á̱niet a̱ni, a̱ si̱ nhyat ndyia̱ na̱ ku bwat nggu ndyo a̱ni a̱nyonywang ma̱ a̱keang a̱yaatyia̱ nggu ka, Ijebu-Ode, Si̱tet Ogun, Naijeriya.

## Nkhang shyicet
Á̱ byin Adebayo Adedeji a̱tuk 21 mi̱ Zwat Swak ma̱ng Sweang ma̱ a̱lyia̱ 1930 ma̱ a̱keang Ijebu Ode, Naijeriya.

Adedeji si̱ khwu mi̱ jenshyung a̱tuk 25 mi̱ Zwat Nyaai ma̱ a̱lyia̱ 2018 ma̱ a̱keang Legwot, ma̱nang gu ku nnyia̱ ma̱ng zwan a̱ si̱ labeang ma̱ng a̱nji a̱ni. Sot *UNECA* ku nyia̱ a̱tung a̱ghyang á̱ jhyung ma̱ng a̱nggu ma̱ a̱tuk 7 Zwat A̱natat 2018, mi̱ Legwot.

## Ya̱fang

## A̱ka̱fwuop nta
* United Nations Economic Commission for Africa - Remembering Professor Adebayo Adedeji (di̱n Shong)
Boniface Offokaja

**Bonifet Okecuku Ofokaja** (*Boniface Okechukwu Offokaja*, 21 Zwat Tswuon 1940 - 10 Zwat Swak ma̱ng Jhyiung 2018) ku yet a̱tyonyiung mi̱ mmanfang a̱naai a̱ ku yong da̱ a̱kwonu Naijeriya mi̱ *High School Debate* ma̱ a̱lyia̱ 1957. Ma̱ a̱lyia̱ 1963, nggu wa ku tsa yet a̱tyu Naijeriya a̱ yet a̱kwak a̱son dipatmen shei nkhang *Nigerian Television service* (NTV).

## Nkhang shyicet ma̱ng tat-a̱pyia̱
Á̱ byin Ofokaja di̱ Fam-a̱byin A̱za Naijeriya (Si̱tet Ka̱na̱u a̱fwun) a̱tuk 21 mi̱ Zwat Tswuon a̱lyia̱ 1940. Á̱nietmbyin nggu ba, bibya ku yet Thomas Igala Offokaja ma̱ng Susanna Offokaja.

A̱ ku nat fang hu mi̱ *St. Gregory College*, Legwot. A̱ si̱ nat Yunuvasi̱ti London, a̱vwuo nang gu ku fang Nkhang ma̱ng Tung Zwa. A̱ si̱ ba̱ nat fang hu mi̱ Yunuvasi̱ti Sorbornne mi̱ Parit a̱ si̱ fang *History of Ideas*. Nang gu ntyak fang hu a̱ni, a̱ si̱ ta̱bat ta̱m nang a̱tyushei-nkhang.

## Ta̱m
Ofokaja ku nyia̱ ta̱m nang a̱tyushei-nkhang. Nggu wa ku tsa yet a̱tyu Naijeriya a̱ yet a̱kwak a̱son dipatmen shei nkhang *Nigerian Television Service* (NTS) wu kyiak neet mi̱ Zwat A̱taa a̱lyia̱ 1963.

Di̱n jen zwang a̱byin Naijeriya ji (1967-1970), a̱ ku nyia̱ ta̱m  ma̱ng AFP mi̱ fam-a̱byin A̱tak-A̱ka̱wa̱tyia̱. A̱ sii du yet Darekto Nkhang ma̱ng *Current Affairs*.

Di̱n jen fwung ta̱m nggu ji ma̱ a̱lyia̱ 1984, nggu wa ku yet A̱gba̱ndang Darekto *Anambra Broadcasting Service* (ABS) wu. A̱gwomna̱ti Si̱tet A̱na̱mba̱ra ba ku ba̱ng nggu kap kurum fwung ta̱m nggu hu a̱wot di̱n jen gwomna Willie Obiano, á̱ si̱ tan nggu kap hu ku bwat a̱ni ma̱ a̱lyia̱ 2017, dundung ma̱ng a̱gba̱ndang a̱tyuvwuomaat Naijeriya a̱ghyang nang á̱ ngyei Pete Edochie a̱nyan wa ku nyia̱ ta̱m da̱ a̱vwuo a̱nyiung ma̱ng a̱nggu a̱ni a̱ ku fwung ta̱m nggu hu ma̱ a̱lyia̱ 1998.

## Ya̱fang

## A̱ka̱fwuop nta
Elizabeth Anyanacho

**A̱li̱sa̱ba̱tu Oluci Anyanaco** (*Elizabeth Oluchi Anyanacho*, byin 9 Zwat Nyaai 1999) yet a̱tyukwan a̱yaat tekwando Naijeriya wa. A̱ ku nshyia̱ *African Games* a̱lyia̱ 2019, a̱ si̱ kyiak za̱nang medat a̱shong tswam mi̱ kg 67. A̱ ku shyia̱ a̱nyiung mami á̱niet ba̱ ku myim nat *Summer Olympics* a̱lyia̱ 2020, shimba a̱ ku byia̱ a̱di̱dam nat Oli̱mpik wu bah si̱ ma̱ a̱lyia̱ 2024. Da̱ nggu wa na tsa a̱ yet a̱tyu Naijeriya a̱son mi̱ vwuo nggu hu a̱ na nshyia̱ nat a̱yangka̱nan ma̱nang gu nshyia̱ ndyia̱ 16 a̱ni. A̱tyu a̱ ku nat a̱zaghyi nggu wa yet Princess Dudu ma̱ a̱lyia̱ 2004.

## Ya̱fang
Halilu Akilu

**Halilu Akilu** ku **Haliru Akilu** (byin 2 Zwat Swak ma̱ng Jhyiung 1947) yet jenera Naijeriya wa a̱ ku yet Darekto *National Intelligence* ma̱ng and Dairekto Director *Military Intelligence* di̱n jen ma̱ a̱di̱di̱t ma̱ a̱lyia̱ 1990.

## Ya̱fang
Onyebuchi Chukwu

**Onyebuci Cukwu** (byin 22 Zwat Nyaai 1962) yet a̱tyukwai-nfwuo-á̱niet Naijeriya wa a̱ ku yet Minista Gbi̱ngban Naijeriya a̱ni kyiak neet ma̱ a̱lyia̱ 2010 ba̱ng si̱ tat a̱lyia̱ 2014.

## Ya̱fang
Onaolakpo Soleye

**Onaolakpo Soleye** (*Onaolapo Soleye*) (1933-2023) yet a̱tyubyia̱lyen wa ma̱ng Minista A̱ka̱kurum Naijeriya gbangbang di̱n jen tyok a̱khwot á̱kwop Jenera Muhammadu Buhari ji. A̱ ku nhyat zwát nswak nfwuon (20) nang Minista A̱ka̱kurum. A̱ ku si̱ yet Komishyona A̱ka̱kurum ma̱ng Mat-nkyang mi̱ Si̱tet Ogun. A̱ yet kap sot kwak a̱son *A̱linkwaa̱mbwat A̱kwak A̱son A̱byin Obasanjo* hu hwa.

## Ya̱fang

## A̱ka̱fwuop nta
*"Obasanjo Farms Withdraws From Okitipupa Oil Palm Board", Daily Trust, Zwat Jhyiung 21, 2002. (di̱n Shong)
Sani Daura

**Sani Zangon Daura** ku yet Minista Khap ma̱ng Byi̱k A̱baka̱keang Naijeriya wa, a̱wot a̱ si̱ bai yet Minista A̱beam wu a̱ma̱lyim, mi̱ kabinet a̱kwak a̱son a̱byin Olusegun Obasanjo.
Á̱ sii du shai kabinet hu á̱ si̱ cyok ma̱ng a̱nggu a̱tuk 30 Zwat Jhyiung 2001.

## Ya̱fang
Shettima Ali Monguno

**Shettima Ali Monguno**, CFR (1926 – 8 Zwat A̱natat 2016) ku yet a̱tyutat-a̱pyia̱ ma̱ng a̱tyukwai-nfwuo-á̱niet Naijeriya wa á̱ ku byin mi̱ Monguno, Si̱tet Ba̱rno. A̱ ku nat *Monguno Primary school*; *Teacher’s College* Ba̱uci ma̱ng Ka̱sina; *College of Arts, Science and Technology*, Zariya; *Moray House College of Education* (Edinburg) ma̱ng Yunuvasi̱ti Edinburgh.

## Ya̱fang
Emmanuel Onwe

**Emmanuel Onwe** yet a̱tyufak-a̱lyiat, a̱tyucat a̱ka̱wat á̱nietbishyi, a̱tyulyuut mi̱ pepa nkhang, ma̱ng memba Sa̱net Naijeriya gbangbang wa. Mi̱ di̱ a̱lyia̱ 2017, nggu wa ku yet Komishyona Nkhang Si̱tet A̱bonyi. A̱ ka yet a̱nyiung mami á̱niet ba̱ ku kpaat sot A̱guguut Njiko Igbo ji, a̱wot a̱ yet a̱gba̱ndang a̱yin wa mi̱ sot a̱ja.

## Ya̱fang

## A̱ka̱fwuop nta
* Onwe, Emmanuel, "Who Benefits Nigeria Jeopardizes the Future to Further Arguments of the Past," Foreign Policy Journal, http://www.foreignpolicyjournal.com/2013/06/06/who-benefits-nigeria-jeopardizes-the-future-to-further-arguments-of-the-past/, Accessed  June 2013.
* Onwe, Emmanuel, "That Helpless, Heartstopping Night," New Internationalist, Issue 244, June 1993, www.newint.org/features/1993/06/05/helpless/, Accessed June 2013.
Kofo Abayomi

Oloye Sir **Kofoworola Adekunle "Kofo" Abayomi** Kt, M.D. (10 Zwat A̱natat 1896 – 1 Zwat Jhyiung 1979) ku yet *ophthalmologist* ma̱ng a̱tyukwai-nfwuo-á̱niet Naijeriya wa. A̱ ku yet a̱tyonyiung mami á̱niet ba̱ ku kpaat sot swam-a̱byin nang á̱ ku ngyei A̱guguut Nfi̱ng Legwot (Shong: Lagos Youth Movement) wu ma̱ a̱lyia̱ 1934 a̱wot a̱ sii du byia̱ a̱cucuk a̱kariya mi̱ khwo á̱niet-a̱byin. A̱gba̱ndang ta̱m ngaan nggu wu wa yet ba̱ng cuk a̱kpangcuk sot *Lagos Executive Development Board* wu kyiak neet ma̱ a̱lyia̱ 1958 ba̱ng si̱ tat a̱lyia̱ 1966.

## Ya̱fang
*
*
*
*
*
*
*
*
*
*
Maimunat Adaji

Hajiya **Maimuna Usman Adaji** ku **Maimunat Adaji** (kpa̱mkpaan ma̱ng 1957 – 2019) ku yet a̱tyukwai-nfwuo-á̱niet Naijeriya wa. Á̱ ku tsa khai nggu a̱ nat A̱mali Á̱ghyi Naijeriya ka ma̱ a̱lyia̱ 2003. A̱wot, á̱ si̱ ka khai nggu ma̱ a̱lyia̱ 2011 ma̱ a̱dak sot kwai-nfwuo-á̱niet *All Nigeria Peoples Party* ka.

## Ya̱fang
Nnimmo Bassey

**Nnimmo Bassey** (byin 11 Zwat A̱taa 1958) yet a̱tyulyenghwang-a̱ka̱sa, a̱cok a̱beam, a̱tyulyuut ma̱ng a̱tyulyuut-a̱bwom Naijeriya wa, a̱nyan wa ku yet a̱kpangcuk sot **Á̱kpa̱ndang Swanta** (Shong: Friends of the Earth International) ji kyiak neet ma̱ a̱lyia̱ 2008 ba̱ng si̱ tat a̱lyia̱ 2012 a̱wot a̱ ku si̱ yet a̱gba̱ndang darekto *Environmental Rights Action* ndyia̱ nswak nfeang. A̱ ku yet a̱tyonyiung mami á̱niet á̱ ku ngyei *Heroes of the Environment in 2009* á̱ ku tyia̱ mi̱ *Times Magazine* a̱ni. Ma̱ a̱lyia̱ 2010, á̱ ti̱n Nnimmo Bassey a̱ yet *Laureate* za̱nang *Right Livelihood Award* wu, a̱wot ma̱ a̱lyia̱ 2012, á̱ si̱ nwuak nggu za̱nang *Rafto Prize* ji. A̱ si̱ bu san *honorary doctorate* neet mi̱ Yunuvasi̱ti York, MA, ma̱ a̱lyia̱ 2019. A̱ ku yet kap *advisory board* a̱wot a̱ si̱ bu yet Darekto *Health of Mother Earth Foundation*, sot á̱niet ba̱ tung á̱pyia̱ mba ndung di̱ koot a̱di̱dam tazwa a̱beam ka a̱wot ji̱ bu yet sot-nta̱m ji̱ cat-a̱shai nkyang ja.

## Ya̱fang

## A̱ka̱fwuop nta

* Copenhagen: Where Africa Took On Obama By Naomi Klein - December 8th, 2009 (di̱n Shong)
* Article from Democracy Now (di̱n Shong)
* Interview in Global Greegrants Fund (di̱n Shong)
* Environment Rights Action, Friends of the earth in Nigeria  (di̱n Shong)
* Video of Nnimmo Bassey during the COP15 by The UpTake (Naomi Klein) (di̱n Shong)
* Video: Nigerian Environmentalist Nnimmo Bassey on Bolivia Climate Conference (di̱n Shong)
* Nnimmo Bassey Wins Right Livelihood Award - video report by *Democracy Now!* (di̱n Shong)
Daniel Igali

**Baraladei Daniel Igali** (byin 3 Zwat Sweang 3, 1974 mi̱ Eniwari, Si̱tet Bayelsa, Naijeriya) yet a̱tyu a̱swuan ma̱sa̱t mi̱ Ka̱na̱da, a̱nyan wa ku yet a̱tyua̱ ku kyiak medat a̱na a̱shiong mi̱ nvwuo Oli̱mpik na. A̱ swan *Surrey*, Kolombya Bi̱ri̱ti̱n.

## A̱ya̱fang
Oluyemi Adeniji

Ambasa̱do **Oluyemi Adeniji** (22 Zwat A̱natat 1934 &ndash; 27 Zwat Swak ma̱ng Jhyiung 2017 mi̱ London) ku yet *career diplomat* ma̱ng a̱tyukwai-nfwuo-á̱niet Naijeriya wa a̱ ku yet *Special Representative* *General Secretary* ma̱ng sot *United Nations Mission in Sierra Leone* (UNAMSIL) ji kyiak neet ma̱ a̱tuk 19 Zwat Swak ma̱ng Jhyiung 1999 ba̱ng si̱ tat a̱tuk 16 Zwat A̱natat 2003. A̱zaghyi njen a̱kya, a̱ si̱ bai yet Minista Á̱lyiat-nta Naijeriya wu kyiak neet mi̱ Zwat A̱natat a̱lyia̱ 2003 ba̱ng si̱ tat mi̱ Zwat A̱taa 2006, a̱wot a̱ si̱ yet Minista Á̱lyiat A̱mali kyiak neet ma̱ a̱tuk 21 Zwat A̱taa 2006 ba̱ng si̱ tat mi̱ Zwat Tswuon a̱lyia̱ 2007.

## Ya̱fang

## A̱ka̱fwuop nta
*
*
*
Richard Mofe-Damijo

**Richard Eyimofe Evans Mofe-Damijo** (byin 6 Zwat A̱natat 1961), ma̱ a̱di̱di̱t lyen nggu nang. **aR.eM.Di.,** yet a̱tyumaat-nkhang, a̱tyulyuut, a̱tyunyia̱-fim, a̱tyufak-a̱lyiat, ma̱ng a̱tyukwok-nkhang gbangbang Naijeriya wa. A̱ ku ka ngyet Komishyona Taada ma̱ng *Tourism* mi̱ Si̱tet Da̱li̱ta ma̱ a̱lyia̱ 2009. Ma̱ a̱lyia̱ 2005, a̱ ku san za̱nang *Africa Movie Academy Award* nang *Best Actor* nang gu ku khwat a̱son a̱ni mi̱ fim hu. A̱ ku san za̱nang *Lifetime Achievement Award* mi̱ *Africa Movie Academy Awards* a̱kpa̱k 12 wu, ma̱ a̱lyia̱ 2016.

## Ya̱fang

## A̱ka̱fwuop nta
Winning Jah

**Kingsley Eno Osagie**  (ma̱ a̱di̱di̱t lyen nggu ma̱ng a̱lyoot ka **Winning Jah**, á̱ byin nggu a̱tuk 12 mi̱ Zwat Swak ma̱ng Sweang a̱lyia̱ 1973  mi̱ Ka̱na̱u, Naijeriya). A̱ yet a̱khwukhwop a̱tyubwom reggae wa, a̱tyulyuut a̱bwom, a̱ ku si̱ san za̱náng á̱kpa. A̱bwom a̱nyiung ka̱ ku ghwut ma̱ng a̱nggu kya yet "Deep sea". Á̱ lyen nggu a̱swak di̱ fam-a̱byin Yurop Jenshyung hu hwa.
Ma̱ a̱lyia̱ 2017, di̱n jen ji nang a̱byin Naijeriya ku nyia̱ a̱gwai Mambyin nka na, á̱ si̱ bai ma̱ng nkhang jhyang nyia̱ Winning Jah ku bwuak neet di̱ Khwirastafari nat khwi a̱pyia̱ nggu hu a̱ ngyei "WinningJahrian" a̱ni, á̱ si̱ kwai 650,000 ali̱bom a̱son nggu wu nang gu ku bwon a̱zaghyi á̱niet nang gu ku ngyei "Big Man" a̱ni , a̱zaghyi njen nang á̱ si̱ nvwuong nggu neet mi̱ kaswuó a̱byin ka ma̱ng shyia̱ lyiai mbwak á̱nietkaswuo a̱zagaat ba, mat si̱sak nang á̱lyiat kwai-nfwuo-á̱niet a̱byin na ku ndi a̱ni mi̱ di̱n jen a̱ja nang tangka̱i a̱bwom nggu hu á̱ ngyei Reggae, a̱mun *Dancehall*, nang gu ku ngyei "Emababa beat" mi̱ Naijeriya ku khwat a̱ni. Mi̱ Zwat Swak ma̱ng Sweang a̱lyia̱ 2017, a̱ si̱ bwom ma̱ng Stephen Marley mi̱ a̱bwom ka a̱ nyei "Now I know Africa version" a̱wot á̱ si̱ ka nsan a̱bwom ka mbwak nfeang mami Afrika.
Di̱n jen ma̱ a̱di̱di̱t, a̱ bwom di̱n Shong, a̱lyem Fi̱ransa, Italiya, a̱wot di̱n jen jhyang a̱ ka mbwom di̱ lilyem Afrika ghyáng meang.

## Diskografi
* 2014: Djembejazz (Princeraseno)
* 2015: To Whom It May Concern (Featuring Naxis de Genesis)  
* 2016: C-Krit
* 2017: Rude Boy
* 2017:  Chibok Girls Kidnapping   
* 2017: Seafood (Featuring Dyckoy)
* 2017: Now I Know –Africa Version (A̱ ku bwom ma̱ng Stephen Marley) 

### A̱yaali̱bom
* 1990: *Big Man *.
* 2016: *Nouveau Business *.
* 2017: *Africa Inside Me*.
* 2023: *The Love*.

## Ya̱fang

## A̱ka̱fwuop nta
* A̱ma̱ntei ofisha 
* Facebook ofisha
* Twitter ofisha.
* Myspace Winning Jah.
* A̱na̱nwuai Winning Jah mi̱ YouTube.
Sylvester Ugoh

**Sylvester Ugoh** wa ku yet Byia̱k a̱tyucatcuk a̱kwak a̱son a̱byin Naijeriya ji (Bashir Tofa). mi̱ sot kwai-nfwuo-á̱niet *National Republican Convention* ji ma̱ a̱lyia̱ 1993.

Ugoh wa ku yet gomna A̱lisaaikurum Byafra wu, A̱lisaaikurum A̱ka̱wa̱tyia̱ Byafra.

## Ya̱fang
Felix Femi Ajakaye

**Felix Femi Ajakaye** (byin 25 Zwat Tswuon 1962) yet pris Katolika Naijeriya wa.

## Shyicet
Á̱ byin Ajakaye a̱tuk 25 Zwat Tswuon 1962 mi̱ Ibadan. Á̱ la̱p nggu yet pris *Diocese* Ikiti wu a̱tuk 12 Zwat A̱natat 2008, a̱ si̱ yet bishop a̱ja hu a̱tuk 17 Zwat Nyaai 2010. A̱ ku san Kristi mbwak a̱khwu mi̱ Ba̱ri̱kin Ladi di̱n jen ji gu ku shyia̱ a̱ja a̱ni.

## Nta̱m
**Beyond Ideas* (Y Books, Ibadan; 2016), (di̱n Shong)

## Ya̱fang

## A̱ka̱fwuop nta
* State Of The Nation; A Clergyman's Concern 2018
Mulikat Adeola Akande

**Mulikat Adeola Akande** (byin 11 Zwat Swak ma̱ng Jhyiung 1960) yet a̱tyukwai-nfwuo-á̱niet Naijeriya wa ma̱ng a̱tyucatcuk naat Sa̱net. Á̱ ku khai nggu á̱ nat A̱li Á̱ghyi Naijeriya ka ma̱ a̱dak sot kwai-nfwuo-á̱niet *People's Democratic Party* (PDP) a̱ yong da̱ a̱kwonu Nfam A̱za ma̱ng A̱tak Ogbomosho mbeang Orire ma̱ a̱lyia̱ 2007 a̱wot á̱ si̱ bu khai nggu ma̱ a̱lyia̱ 2011.

## Ya̱fang
Mohammed Abba Gana

**Mohammed Abba Gana** (byin 1943) ku yet *Special Adviser* tazwa *Civil Society* a̱si̱ Byia̱k A̱kwak A̱son A̱byin Naijeriya, Atiku Abubakar ba̱ng si̱ tat 22 Zwat A̱taa 2006, nang A̱kwak A̱son A̱byin Olusegun Obasanjo si̱ turung nggu. 
A̱zaghyi ma̱ng jen a̱ja, a̱ ku yet Minista *Federal Capital Territory* kyiak neet ma̱ a̱tuk 8 Zwat Sweang 2001 ba̱ng si̱ tat a̱tuk 17 Zwat A̱natat 2003.

## Ya̱fang
Vincent Obasi Usulor

**Vincent Obasi Usulor** yet a̱tyukwai-nfwuo-á̱niet Naijeriya wa. A̱ ku khai nggu di̱ yet Sa̱neto Fam A̱ka̱wa̱tyia̱ A̱bonyi wu mi̱ Si̱tet A̱bonyi, di̱n tsa Ri̱pobi̱lik A̱naai Naijeriya wu, mi̱ sot kwai-nfwuo-á̱niet *People's Democratic Party* (PDP) ji. A̱ si̱ mi̱ ofit wu a̱tuk 29 Zwat Tswuon 1999.
 
Ma̱nang gu sii du nwuo ta̱m a̱mali Sa̱net ka a̱ni, huhwa á̱ si̱ ti̱n nggu a̱ yet a̱kpangcuk komití *Rules & Procedures, Industries, Science & Technology, Police Affairs* ma̱ng *National Planning* ji, a̱ si̱ ka yet byia̱ a̱kpangcuk komiti *Federal Capital Territory* ji.

## Ya̱fang
Joseph Tarka

Sa̱neto **Joseph Sarwuan Tarka** (1932–1980) ku yet a̱tyukwai-nfwuo-á̱niet Naijeriya wa neet mi̱ Si̱tet Benuwe a̱ yet a̱khwukhwop minista A̱ka̱cyet ma̱ng Á̱lyiat di̱n jen a̱gwomna̱ti Jenera Yakubu Gowon. A̱ yet a̱tyonyiung mami á̱niet ba̱ ku kpaat sot *United Middle Belt Congress* ji, ji̱ yet sot-nta̱m kwai-nfwuo-á̱niet á̱ ku kpaat á̱ cam a̱wot á̱ cat ya-a̱son Fam A̱ka̱wa̱tyia̱ a̱byin ka.

## Ya̱fang
Olusheyi Bajulaiye

**Olusheyi Bajulaiye** (*Oluseyi Bajulaiye*), yet a̱tyu Naijeriya wa, a̱ yet a̱gba̱ndang a̱tyuta̱m sot Muná̱pyia̱ Bibyin Swanta (**UN**). Nta̱m nggu na ma̱ a̱di̱di̱t yet nta̱m naat mbwuot sot UNHCR nia na̱ byia̱ a̱ka̱ta ma̱ng ba̱ng á̱niet nang zwang ma̱ng a̱bombwuon nyia̱ á̱ghyang ku nvwuong mba neet a̱ka̱sa mba na a̱ni.

Á̱ ti̱n nggu gu yet Memba Sot A̱gwomna̱ti *Lagos State Teaching Hospital*, Legwot, Naijeriya ma̱ a̱lyia̱ 2018.

## Ya̱fang
Akinwumi Adeshina

**Akinwumi** "**Akin**" **Adeshina** (ku **Adesina**) yet a̱gwak tung zwa Naijeriya wa, a̱nyan wa yet A̱kwak a̱son A̱lisaaikurum Ya-a̱son Afrika, **A̱YAf** (Shong: African Development Bank, ADB) wu mi̱ di̱ yong huni. Nggu wa ku yet Minista Khap ma̱ng Byi̱k A̱ka̱keang Naijeriya wu. Ba̱ng si̱ tat jen ti̱n nggu ji nang Minista ma̱ a̱lyia̱ 2010, nggu wa ku yet Byia̱k A̱kwak a̱son *Policy and Partnerships* a̱si̱ sot *Alliance for a Green Revolution in Africa* (AGRA) ji. Á̱ si̱ bu khai nggu a̱ka̱feang a̱ yet A̱kwak a̱son ku Presiden A̱lisaakurum Ya-a̱son Afrika wu ma̱ a̱lyia̱ 2015 a̱wot di̱n jen a̱ka̱feang ji ma̱ a̱lyia̱ 2020. Nggu wa yet a̱tyu Naijeriya a̱son a̱ na mba̱ng cuk jini.

## Ya̱fang
Alfred Adewale Martins

**Alfred Adewale Martins** (á̱ byin nggu a̱tuk 1 Zwat A̱taa 1959 mi̱ Abeekuta, Si̱tet Ogun a̱fwun) ku yet a̱gba̱ndang bishop cot Katolika mi̱ Legwot, ma̱byin Naijeriya wa.
A̱wot nggu A̱pyia̱ cot katolika nang a̱ ngyei pope Benedict XVI a̱ni si̱ khai nggu a̱tuk Juma, 25th swat tswuon, 2012, di̱ yet *Archbishop* a̱si̱ Lagos, A̱ta̱m-A̱gwaza, Most Rev **Alfred Adewale MARTINS**. A̱ cit tyok nggu *His Eminence*, Anthony Cardinal Okogie  A̱ ku cyok di̱ tyok hu mat nang gu nkwop tat ndyi̱a̱ 75 a̱ni Fwuong jen tyok fai jini, Nggu Bishop **Alfred Martins** ku yet Bishop Abeokuta wa 

## Ya̱fang
Abdu Usman Abubakar

**Abdu Usman Abubakar**  (Byin 14  Zwat A̱ni̱nai 1954) yet á̱ghyi Naijeriya wa. Ma̱nang gu ntyak fang a̱ni, Abubakar ku tsa ta̱bat ta̱m nang a̱tyutyiet a̱ si̱ nwuo mi̱ Khwo mi̱ Bibyin Nta. A̱ ku nyia̱ ta̱m mi̱ Misha̱n Di̱ndi̱ng Naijeriya  mi̱ sot Muná̱pyia̱ Bibyin Swanta ji ma̱ a̱keang Jeniva, mbeang a̱yaa-embasi Naijeriya mi̱ Buenos Aires (Ajentina) ma̱ng A̱pitoli (Afrika A̱tak). 

Tsi̱tsak 2007 ma̱ng 2011 Abubakar si̱ nyia̱ ta̱m nang A̱kwak-a̱son Protokot ma̱ng A̱tyubwan A̱kwak A̱son A̱byin Naijeriya. Neet a̱tuk 19 Zwat Swak 2011, á̱ nwuak nggu shi nang a̱gba̱ndang á̱ghyi a̱ byia̱ a̱tyentyang cet Ri̱pobi̱lik Mundundung Naijeriya mi̱ Berlin (Jami̱ni).

## Ya̱fang
Efunshetan Aniwura

Cif **Efunshetan Aniwura** (a̱lyem A̱ghwangkpang: **Ẹfúnṣetán Aníwúrà**, byin da̱ a̱cak ce ndyia̱ 1820 – 30 Zwat A̱taa 1874) wa ku yet **Iyalode** Ibadan a̱feang wu, a̱ si̱ yet a̱tyonyiung mami á̱nietlyiai á̱khwo nang á̱ ku lyen ba̱t a̱ni mi̱ sa̱ncuri 19 wu mi̱ Ibadan. Á̱ ku nwuan nggu ma̱ng shi nggu hu nang a̱tyukaswuo ma̱ng kaswuo ji̱ byia̱ ya-a̱son a̱ni, nta̱m nggu na si̱ byia̱ a̱ka̱ta ma̱ng kwai-nfwuo-á̱niet, a̱khwot a̱kwop, tung zwa ma̱ng khwi ma̱ a̱byin Ibadan. Di̱ mi̱n but mi̱ fwuo, nggu wa ku yet a̱tyu a̱ ku byia̱ cet a̱swak, a̱wot a̱tyunzwa A̱ghwangkpang a̱nap a̱ swak konyan a̱ ku mak swuan a̱ni. A̱yaagwaklyen-nkhang ku tak nyia̱ a̱ ku yet a̱kwak a̱son a̱ nyia̱ tyok ma̱ng cet wa a̱ni, a̱nyan wa ku kyet á̱khwo nggu ba̱ ku bwuo nggu a̱bun ma̱ng nyiak a̱khwu nci̱ri̱ng. Á̱ si̱ nyia̱ za̱kwa jini ku ta ghwut mi̱ di̱n jen nang nggwoneam mbyin a̱ma̱nyin nggu ka ku khwu wa a̱ni, a̱ si̱ nwai shyia̱ shyia̱ kyiak neet di̱n jen a̱ja.

## Ya̱fang
Aishatu Madawaki

**Aishatu Madawaki Isah**, OFR (byin 1951) yet a̱tyubyia̱lyen ma̱ng a̱tyukwai-nfwuo-á̱niet Naijeriya wa. Nggu wa yet a̱gwaklyen a̱nap a̱son ma̱ a̱khwukhwop sí̱tet tyokkpaa̱pyia̱ Sokoto wu (nang Si̱tet Sokoto, Si̱tet Za̱mfa̱ra ma̱ng Si̱tet Kebi a̱fwun), fam-a̱byin Fam A̱za Naijeriya gbangbang nang á̱nietkpaa̱pyia̱ bya nhyat a̱ni. 

Ma̱ a̱lyia̱ 1999, nggu wa ku yet Komishyona Á̱lyiat A̱nyiuk ma̱ng Ya-a̱son Swat-ndung Á̱niet ma̱ a̱gwomna̱ti Attahiru Bafarawa. Madawaki ka̱n gyet a̱tyufuut cat-tyei a̱nyiuk Naijeriya di̱ naat mbwuot kwai-nfwuo-á̱niet ma̱ a̱byin ka.

## Ya̱fang
Nnamdi Ekeh

**Nnamdi Ekeh** (byin 1998) wa yet a̱tyukpaat ma̱ng byia̱k a̱kwak a̱son **Yudala**, sot kaswuo a̱zalang jhyang nang á̱ lyen ba̱t mi̱ Naijeriya a̱ni. A̱tyia̱ nggu wu, Leo Stan Ekeh, a̱tyunzwa a̱ ku kpaat sot **Zinox** ji a̱ni, ku beang nggu di̱ kpaat sot-nta̱m jini. Nggu wa bu yet a̱kwak a̱son sot **Konga**.

## Ya̱fang
Christopher Nkiko

**Christopher Nkiko** yet a̱gwaklyen sains tutunkwaa̱mbwat ma̱ng Yunuvasi̱ti Elizade wa a̱ni. A̱ ka ngyet a̱tyujhyuk nkwaa̱mbwat wa.

## Ya̱fang
Norman Foster

Mejo-Jenera **Norman L. Foster** (byin 1909) wa ku yet *General Officer Commanding* (GOC) neet mi̱ rejimen *Duke of Wellington* a̱si̱ A̱khwot A̱kwop Naijeriya (Shong: Nigerian Military Forces), kyiak neet ma̱ a̱lyia̱ 1959 ba̱ng si̱ tat a̱lyia̱ 1962.

## Ya̱fang
Iyabo Mabawonku

**Iyabo Motolagbe Mabawonku** yet a̱gwaklyen Sains Tutunkwaa̱mbwat Naijeriya wa ma̱ng a̱tyulyuut. A̱ ku yet a̱tyututunkwaa̱mbwat *Development Policy Centre*, Ibadan, Naijeriya.

## Ya̱fang
Julius Kosebinu Agbaje

**Julius Kosebinu Agbaje** wa ku yet darekto ntsa a̱lisaaikurum *First Bank* a̱ yet a̱tyu Naijeriya a̱ni. Nggu wa yet a̱tyia̱ a̱tyukwai-nfwuo-á̱niet Jimmy Agbaje ma̱ng a̱tyolisaaikurum Shegun  Agbaje - a̱ ka ngyet a̱kwak a̱son *Guarantee Trust Bank*.

## Ya̱fang
Ministri A̱beam Mundundung Naijeriya

**Ministri A̱beam Mundundung Naijeriya** hu yet sot jhyiung ja mami susot-nta̱m a̱gwomna̱ti mundundung Naijeriya. A̱gwomna̱ti mundundung ba ku kpaat ministri huni ma̱ a̱lyia̱  1999 ma̱ng jat nyia̱ á̱lyiat bibeam na kan a̱wot á̱ ka yong di̱ li nyia̱ á̱ mun kuzang a̱lyiat a̱beam na da̱ a̱vwuo a̱nyiung ma̱ a̱byin ka. Nang kap a̱laseap ma̱ng jat nhu hu, ministri hu si̱ ghwut di̱ cok bibeam a̱byin ka. Ministri hu bwan cam ma̱ng ti̱n a̱ghyi di̱ naat mbwuot nwuai tswa a̱jijak ma̱ng tyam a̱ka̱kwon mi̱ susop, a̱lyiat ri̱giwa, kywat a̱byin, ma̱ng byian a̱vwuo, mbeang shai shi̱shai lili wun hu ma̱ng cat si̱sak nang á̱ na mban nyia̱ ta̱m ma̱ng a̱kpa̱mkpa̱rang ndong ma̱ a̱byin ka a̱ni.

A̱kwak a̱son wu mi̱ Zwat Swak a̱lyia̱ 2022 wa yet Mohammed Hassan Abdullahi. A̱ ku ta̱bat ta̱m huni mi̱ Zwat Nyaai 2022 di̱n jen ji a̱kwak a̱son a̱byin Muhammadu Buhari ku shyei nggu neet mi̱ Ministri Si̱tet mat Sains, Lyennkyangta̱m ma̱ng *Innovation* a̱ni.

## Ya̱fang
Jimmy Wales

**Jimmy Donal Wales** (byin 7 Zwat A̱ni̱nai 1966), á̱ ka ndyen nggu ma̱ng a̱bubwuk a̱lyoot Wukipedia nggu wu **Jimbo**, yet a̱tyubwuang a̱cyetaneang, a̱cok-a̱cyetaneang, ma̱ng a̱tyukaswuo a̱ka̱kurum di̱n jen gbangbang a yet a̱tyu Bi̱ri̱ti̱n-Amerika wa a̱ni. wa. A̱ yet a̱tyonyiung mami á̱niet ba̱ ku kpaat a̱gban-lyen a̱zalang a̱ nwai cat kpangti̱n nang á̱ ngyei Wukipedia a̱ni ma̱ng sot savit ji̱ ba̱ng wuki ji̱ cat kpangti̱n nang á̱ ngyei Fandom (á̱ ku ngyei Wukia ku *Wikia* gbangbang) a̱ni. A̱ ku nyia̱ ta̱m tazwa nta̱m a̱zalang jhyang, nang Bomis, Nupedia, WikiTribune, ma̱ng WT Social.

## Ya̱fang
Kylian Mbappé

**Death forever= Anarchist Kylian Mbappé Lottin** (; á̱ byin nggu a̱tuk mam 20 mi̱ Zwat Swak ma̱ng Sweang ma̱ a̱lyia̱ 1998) yet a̱gwak tsot a̱la̱u-a̱ti̱tak a̱ tsot di̱ fam a̱feap hwa mi̱ ki̱lop Fi̱ransa nang á̱ ngyei *Paris Saint-Germain* (PSG) ma̱ng a̱gba̱ndang sot a̱la̱u-a̱ti̱tak a̱byin Fi̱ransa a̱ni. Á̱ ka nkyiak nggu nang a̱tyonyiung mami á̱niettsot a̱la̱u-a̱ti̱tak swanta ba lyen tsot a̱la̱u-a̱ti̱tak a̱swak a̱ni, á̱ si̱ lyen nggu ma̱ng mumwang ghwup a̱la̱u, cung, ma̱ng tyiai.

## Ya̱fang

## Aka̱fwuop nta

*Profile  da̱ a̱ma̱ntei Paris Saint-Germain F.C. ka]
Ufuwai Bonet

A̱gwam **Ufwoi Boniet** ku **Ufuwai Bonet** wa yet A̱gwam A̱gwoot wu. Gwoot yet a̱keang kya di̱ fam a̱tak Si̱tet Ka̱duna. Á̱ ngyei nggu A̱gwam A̱gwoot, a̱wot di̱n Shong á̱ ngyei *"Chief of Kagoro (Gworok)"*. Doot si̱ nat a̱lyia̱ 2016, nggu wa ku yet byiek a̱kwak-a̱son á̱gwam si̱ Si̱tet Ka̱duna.
Ma̱ a̱lyia̱ 2011 ka, nggu wa ku yet a̱kwak a̱son á̱nietkhwi ba mi̱ Si̱tet Ka̱duna ji ba̱ nat cicen ma̱ a̱byin Isi̱rela, a̱byin Ma̱sa̱t ka, a̱keang Rom ka mbeang abyin Helat ka, nang á̱niet a̱feang ku tyong á̱ bwuk a̱ni.
Ma̱ a̱lyia̱ 2017, di̱n jen nang gu mbwoi nkhang ma̱ng A̱gba̱ndang A̱kwak A̱son A̱khwot Á̱kwop A̱byin wu, Jenera Abayomi Olonisakin a̱ni, a̱nyan wa ku mbai cicen mi̱ Gaat A̱gwam ji da̱nian gu ka byiat A̱gwam mat nwuo hu nang A̱fa̱taa shyuo weam a̱sok ba ku nwuo Gwoot hu ba̱ si  hyaai á̱niet nggu ba a̱ni, a̱ si̱ nwuak a̱cucuk nyia̱:  Mi̱ Zwat Sweang, a̱ si̱ bu kwok ma̱ng sot CAN ji nang ba̱ ni̱ mbai cicen byiat nggu mat kyang ku shyia̱ a̱byin nggu ka a̱ni, Bonet kwok nyia̱:  A̱ si̱ bu kwop a̱dyii̱ng tazwa si̱sak nang a̱vwuo ka ndi a̱ni ma̱ng swat cok-á̱niet di̱n jen a̱yet Bwuok A̱fan a̱lyia̱ 2019 ji, nang gu ku jhyi a̱ni.

## Ya̱fang

## A̱ka̱fwuop nta
Sholyia̱ (a̱byin)

**Sholyia̱** (á̱ ka ndyuut **Sholyio** ku **Sholyuo**; Kpat: Morwa, Moro'a ku Moroa) yet a̱byintyok kya mi̱ sot a̱gwomna̱ti mali Watyap di̱ fam a̱tak Si̱tet Ka̱duna, Naijeriya. Á̱ ngyei á̱niet nka A̱sholyia̱.

## Bu nwuan
* Sholyia̱ (a̱balyem)

## Ya̱fang
Yohanna Sidi Kukah

**Yohanna Sidi Kukah** wa yet a̱gwam A̱sunkurum si̱ jen a̱fwun. Nggu wa ba̱ng A̱sunkurum ba ma̱ng a̱byintyok Sunkurum ka̱ shyia̱ ma̱ a̱tak ma̱ng Si̱tet Ka̱duna, Fam A̱ka̱wa̱tyia̱, Naijeriya a̱ni. A̱lyoot ntyok nggu kya yet *Agwom Akulu II*.

Á̱ ku shei nkhang ma̱ng wat *The Cable* nyia̱ á̱ ghwup nggu a̱tuk  mam 2 Zwat Jhyiung 2018, a̱mali nggu ka ma̱ Ancuna á̱ si̱ san kurum ma̱ng kyangbwak nggu hu á̱ si̱ wot nggu. Nggu wa yet a̱shishyuo bishop  si̱ Roman Katolik a̱si̱ Dayosit Sokoto, Matthew Hassan Kukah.

## Ya̱fang
Nenadi Esther Usman

**Nienadi Esta "Nenadi Esther" Usman** (byin 12 Zwat Swak ma̱ng Jhyiung 1966) yet a̱tyu Naijeriya a̱ yet a̱tyukwai-nfwuo-á̱niet wa a̱ neet Gwoot mi̱ Si̱tet Ka̱duna, Naijeriya. Á̱ ku khai nggu sa̱neto a̱si Ka̱duna A̱tak mi̱ Zwat Nyaai a̱lyia̱ 2011, ma̱ a̱dak Sot Kwai-nfwuo-á̱niet Di̱mokrasi Á̱niet (Shong: People's Democratic Party) á̱ ka ngyei **PDP** a̱ni.

## Ya̱fang
A̱tak Njei

**A̱tak Njei** (á̱ ka ngyei **A̱tanjei** ku **Tanjei**) yet a̱bakeang kya ma̱ a̱byintyok A̱tyap. A̱jawa Ma-a̱gwam A̱tyap ka nshyia̱. A̱ shyia̱ ma̱ Sot A̱gwomna̱ti Mali Zangon Katab, a̱tak Si̱tet Ka̱duna, Naijeriya.

## Ya̱fang

## A̱ka̱fwuop nta